tomron87/hebrew-wikipedia-sentences-corpus huggingface dataset:
במהלך המבצע, בין היתר, חילצו לוחמי היחידה תחת אש, את מפעיל ה־D9 שנהרג מירי טיל נ"ט ומנעו את חטיפתו בידי המחבלים.
בינואר 2016 גזר בית הדין הצבאי עונש מאסר של 4 חודשים לחייל ביחידה, לאחר שתועד יורה באקדחו בגמל, והורה על הורדתו לדרגת טוראי.
ב-20 במרץ 2018 נהרג סמ"ר מכדור שנפלט מאקדחו של לוחם אחר ביחידה.
הלוחם הורשע בהריגה לאחר שהודה כי הרג את סטרוג במהלך משחק בנשק.
ב-24 במאי 2018, במהלך פעילות מעצרים במחנה הפליטים אל-אמערי סמוך לרמאללה הושלך לוח שיש מגובה על החייל סמל ופצע אותו אנושות.
לאחר יומיים נפטר לוברסקי מפצעיו.
עד מלחמת חרבות ברזל הוא היה ההרוג היחיד של היחידה שנהרג בפעילות מבצעית שלא עקב תאונה.
ב-26 בספטמבר 2021, קצין ולוחם ביחידה נפצעו קשה במהלך מבצע מעצרים בכפר בורקין.
על פי תחקיר האירוע הם נפגעו מירי דו-צדדי.
ב-2022 פעלה היחידה ב-מבצע שובר גלים ביצעה מאות פעילויות וחיסלה עשרות מחבלים חמושים בעיקר באזור ג'נין.
ביולי 2023 פעלה היחידה במבצע בית וגן, שם פשטה על יעדי טרור, עצרה 55 מחבלים והשמידה זירת מטענים שהוכנו נגד הכוחות.
במהלך המבצע לוחם מהיחידה נפצע באורח קל ופונה לטיפול בבית חולים, ולאחר הטיפול התעקש לחזור וחזר לשדה הקרב.
במהלך מתקפת הפתע כוחות יחידת דובדבן הוקפצו יחד עם שאר יחידות חטיבת הקומנדו אל עבר יישובי העוטף והשתתפו בקרבות בלימת מחבלי חמאס והחזרת השליטה על היישובים.
היחידה לחמה בכפר עזה ובבארי ובאנדרטת חץ שחור.
במהלך הקרבות נהרגו 6 מלוחמי היחידה.
לוחם נוסף נפטר מפצעיו בקרב לאחר 14 חודשים.
כחלק מצוות הקרב החטיבתי של חטיבת הקומנדו לקחה חלק היחידה ופעלה בלב ח'אן יונס וניהלה בה קרבות עזים מול מחבלי חמאס.
מתחילת ההתקפה לוחמי היחידה פרצו את קווי ההגנה של חטיבת חאן יונס, המהווה מרכז כובד שלטוני וצבאי של חמאס והחלו לתמרן בלב המרחב.
במסגרת הלחימה הלוחמים ניהלו קרבות פנים מול פנים עם מחבלים וחיסלו חוליות טרור רבות.
במקביל, תקפו לוחמי דובדבן מטרות באמצעות טילים מדויקים, ובהכוונת סיוע אווירי, תשתיות טרור וחוליות מחבלים.
במהלך הקרבות בח'אן יונס איבדה היחידה 3 מלוחמיה.
לראשונה מאז הקמתה, השתתפו לוחמי היחידה בתמרון קרקעי בדרום לבנון בזירה צפונית.
היחידה פעלה תחת חטיבת הקומנדו במרחב ופועלת תחת אוגדת 91. במהלך התמרון בדרום לבנון לוחמי היחידה טיהרו כפרים בהם הייתה פעילות חזבאללה וניהלו קרבות עם לוחמי כוח רדואן.
בין שלל הממצאים שנמצאו, הם גילו עותק של "מיין קאמפף" באחד הבתים.
במרץ 2024 לאחר פיגוע ירי של מחבל בצומת הפרסה בסמוך ליישוב דולב, הוקפצו לוחמי היחידה למצוד אחר המחבל אשר במהלכו איבדה היחידה לוחם בחלופי אש.
- מאת רא"ל שאול מופז הוענק ליחידת דובדבן בשנת 2001 על פעילותה באירועי "מאורעות אוקטובר" שמהם החלה האינתיפאדה השנייה שנמשכה עד 2005: .
פרס ראש הממשלה לפעילות מיוחדת - מאת ראש ממשלת ישראל אריאל שרון הוענק ליחידת דובדבן בשנת 2001, תחת פיקודו של סא"ל אייל וייס, הייתה זו למעשה הפעם הראשונה בה יחידה צבאית זכתה בפרס זה.
- מאת רא"ל משה יעלון הוענק ליחידת דובדבן בשנת 2005 על פעילותה המבצעית בשנת 2004.
- מאת תא"ל נעם תיבון מפקד אוגדת איו"ש, קיבל צוות מיחידת דובדבן בשנת 2007 על פעילות נסיונית ומורכבת במיוחד.
פרס הרמטכ"ל ליחידות מצטיינות - מאת רא"ל גבי אשכנזי הוענק ליחידת דובדבן בשנת 2008 על פעילות מבצעית.
- מאת אלוף גדי שמני מפקד פיקוד המרכז הוענק לצוות מיחידת דובדבן בשנת 2009 על פעילות מבצעית מיוחדת.
- מאת רא"ל גדי איזנקוט הוענק ליחידת דובדבן בשנת 2016 על פעילותה במהלך גל הטרור הפלסטיני (2015–2016) תחת פיקודו של סא''ל קובי הלר אשר תחת פיקודו היחידה ביצעה מאות מבצעים ומאות מעצרים.
פרס הרמטכ"ל ליחידות מצטיינות מאת רא"ל גדי איזנקוט הוענק ליחידת דובדבן בשנת 2017.
פרס ראש הממשלה לפעילות מיוחדת - מאת ראש ממשלת ישראל יאיר לפיד הוענק ליחידת דובדבן בשנת 2021, תחת פיקודו של סא"ל עמרי רוזנקרנץ, התקבל ביחד עם הימ"מ על הישגים מודעיניים מבצעיים וביצוע של מאות מבצעים.
- מאת אלוף פיקוד המרכז, הוענק ליחידה בנובמבר 2022 על לחימתה במבצע שובר גלים.
מועמדים בעלי נתונים מתאימים שאותרו בגיבוש צנחנים כמתאימים ביותר יוגדרו כ"מאותרי דובדבן", יתגייסו לצנחנים ולאחר כשבוע יצאו לגיבושי היחט"יות לצנחנים שאורכו 3 ימים פיזיים ובסוף היום השלישי ראיון על ידי לוחמי היחידה.
בסיומו, המתאימים ביותר יתחילו את המסלול שמשכו כ־16 חודשים
עוד דרך להגיע לדובדבן, היא מעבר יום סיירות לגיבוש סיירת מטכ"ל או לגיבוש שייטת 13.
יש להביע רצון להגיע ליחידת דובדבן בשאלון שמחולק בתחילת הגיבוש ולאחר מכן צליחת אחד מהגיבושים הנ"ל בציון "קבלה לחטיבת הקומנדו".
מסלול הכשרת הלוחמים בדובדבן כולל הכשרה בסיסית (טירונות) בקליעה, שדאות, כושר גופני וביצוע תרגילים ברמת הפרט, הצוות והחוליה, קורס הכשרה של רובאי 08, קורס לוחמה בטרור, קרב מגע, ניווטים בשטח פתוח ובנוי, קורס לוחמה זעירה, הכשרה ייעודית בנושאי לחימה בטרור ונושאים רבים נוספים.
היחידה מפעילה גם צלפים שתפקידם לחפות על הלוחמים בשטח, לתצפת על זירת הפעולה ולספק מודיעין טקטי ובמידת הצורך לחסל מחבלים המאיימים על ביטחון הלוחמים בשטח.
בנוסף, היחידה מפעילה צוות פריצה שעובר הכשרה בפלגת "מדרון מושלג" של יהל"ם.
מאז הקמת דובדבן נעשתה הפעילות המסוערבת רק לחלק מארסנל היכולות של היחידה כיחידה מיוחדת.
לוחמי היחידה חמושים בנשק קל ואמצעים טכנולוגיים מיוחדים, חלקם מסווגים.
הנשק האישי של כל לוחם כולל אקדח ורובה סער.
האקדחים הם מדגמי זיג־זאואר SIG P228 וגלוק 17/19/26. רובי השירות הם רובי סער מקוצרים מדגמי M4A1 פלאטופ ומיקרו־תבור.
היחידה מפעילה גם צלפים החמושים ברובי צלפים שכוללים את הרמינגטון M24 והמאוזר 86SR הבריחיים וה־SR-25 Mk 11 והבארט REC10 החצי־אוטומטיים, שלושת האחרונים מותאמים ללוחמה בטרור.
צלפי היחידה מתאמנים גם על רובי רמינגטון M24 וברק (HTR 2000).
להתמודדות עם מהומות אלימות והפרות סדר, משתמשים צלפי וקלעי היחידה ברובי רוגר 10/22 ורוגר SR-22 מושתקים.
בנוסף חמושה היחידה במקלעי מאג ונגב.
הנשקים של הלוחמים מדוגמים במגוון אמצעים אופטיים.
כבר משנות ה-90, שירתו לוחמים במילואים במסגרת פלגת גיבושים אשר מיינה מועמדים לשירות ביחידה.
במהלך חודש ינואר בשנת 2014 נפתח לראשונה גדוד המילואים של היחידה המובחרת.
הגדוד החדש מכיל מאות לוחמים בוגרי היחידה הסדירה.
יוזמי הרעיון לפתיחת גדוד המילואים החדש הם מפקד פיקוד המרכז לשעבר, האלוף ניצן אלון, מפקד אוגדת איו"ש לשעבר, תא"ל חגי מרדכי ומפקד היחידה הסדירה בעבר אל"ם שמעון אדרי.
עד הקמת הגדוד הופנו יוצאי היחידה המובחרת לשירות מילואים ביחידות חי"ר סדירות, בעיקר תחת חטיבת הצנחנים.
בספטמבר 2020 קיבלה היחידה את עיטור ההצטיינות ליחידות המילואים מנשיא המדינה.
צוות 100 הוא צוות של יחידת דובדבן המתמחה ביכולות והכשרות פריצה מסווגות.
לוחמי הצוות נחשבים ללוחמים הטובים ביותר ביחידת דובדבן.
לוחמי הצוות מגיעים אליו לאחר מסלול הכשרה מלא של לוחם דובדבן.
בשגרה פועלים לוחמי צוות 100 במעצרים והיתקלויות נגד מחבלים ביהודה ושומרון.
ב-7 באוקטובר 2023 עם פרוץ מתקפת הפתע ניהלו הלוחמים קרבות פנים אל פנים מול מחבלים, פינו פצועים וטיהרו את בתי הקיבוצים.
באחת ההתקלויות נפל רס"ם (מיל') עמרי מיכאליה קרב כפר עזה.
הצוות פעל במספר מבצעים במחנות הפליטים ביהודה ושומרון.
עם כניסתה של יחידת דובדבן ללחימה בח'אן יונס לראשונה, ניהלו לוחמי צוות 100 קרבות מול מחבלים בגזרת רצועת עזה.
באחד הקרבות נהרגו שניים מלוחמי הצוות רס"ל ליאב אלוש, ורס"ר (מיל') איתן נאה.
בסמל היחידה מופיעה חרב פיפיות המסמלת את תחבולתו של אהוד בן גרא בהתנקשותו בעגלון מלך מואב.
על פי המסופר בספר שופטים, אהוד נקט פעולה נועזת כדי להציל את ישראל.
הוא החליט להתנקש במלך מואב בארמונו, ולהתחיל במלחמה מיד אחר כך, כאשר במחנה האויב ישנו בלבול ומורך לב, עקב הפגיעה במנהיגם.
עמותת דובדבן הוקמה בשנת 1992 על ידי אורי הירשמן, אביו של סרן דורון הירשמן.
העמותה מספקת תמיכה למשוחררי היחידה, על ידי חלוקת מלגות והצמדת מנטורים שיסייעו להם בהתחלות החדשות.
העמותה מסייעת בשילוב חיילי היחידה בפעילויות המעודדות מעורבות ואחריות חברתית למען החברה הישראלית, וחברי העמותה המקבלים מלגה נדרשים להתנדב בעמותות שונות.
העמותה משמרת את הקשרים עם היחידה, עם המשפחות השכולות ובוגרי היחידה.
מחלקת ליווי מנטלי הפועלת בעמותה, הוקמה בשנת 2020 על ידי מאור צברי, מפקד הצוות של רונן לוברסקי שנהרג בפעילות מבצעית ברמאללה.
יחידת ארז - "האלפיניסטים" או "חרמונאיים" היא יחידת מילואים מיוחדת של חיל הרגלים, השייכת לפיקוד הצפון בצבא ההגנה לישראל.
היחידה נחשבת לאחת מהיחידות המיוחדות בצה"ל ומוגדרת כיחידת קומנדו הררית ללחימה בתנאי מזג אוויר קיצוניים ובתנאי שלג.
עיקר פעילותה בגזרת החרמון והר דב ואל מול שתי חזיתות והן סוריה ולבנון.
יחידת האלפיניסטים מבצעת אימוני הגנה מרחבית, התקפה וירי תוך כדי תנועה מהירה בגלישה בציוד סקי מתקדם, אופנועי סקי וחתולי שלג מיוחדים בעלי עבירות גבוהה.
חימושה של היחידה כולל רובי סער מדגמי M4 קרבין ותבור, מקלע קל "נגב" ורובי צלפים מדגמים M24 ו-SR-25 M4, מקלע קל נגב קומנדו ורובי צלפים M24 וברק 338.
יחידת האלפיניסטים הוקמה בשנת 1974 כחלק מלקחי מלחמת יום הכיפורים, לאחר שבצה"ל הגיעו למסקנה שיש צורך ביחידה ייעודית שמאומנת להתמודד בתנאים קיצוניים בחורף באזור החרמון וגבול סוריה.
האתגר המבצעי הראשון של היחידה התרחש ב-14 באפריל 1974 בעת מלחמת ההתשה במובלעת הסורית, כשהוטל עליה לכבוש את שיא החרמון, בגובה של למעלה מ-2,800 מטר.
כוח בן שישים לוחמים מהיחידה בפיקוד דויד מתק ומסיירת מטכ"ל, בפיקוד רס"ן עמירם לוין (לימים אלוף במיל') העפיל לפסגה, שם ניהל קרב כנגד הקומנדו הסורי שבסופו נכבש שיא החרמון על ידי לוחמי צה"ל.
בקרב נהרגו שנים עשר חיילים סורים ועוד כמה נפלו בשבי.
לסיירת מטכ"ל וליחידת האלפיניסטים היו כשלושים פצועים.
לימים טען לוין שהקרב היה אחד החשובים בתולדות מדינת ישראל, אך סיפורו נבלע בעקבות מלחמת יום הכיפורים.
את היחידה הקים דויד מתק בשנת 1974 ביחד עם גרעין של לוחמים יוצאי סיירת אגוז.
היחידה פעלה בפיקודו מנובמבר 1973 עד לנסיגה משיא החרמון והסכמי ההפרדה במאי 1974.
בשנת 1980 ינוש כאלוף פיקוד הקים את היחדה מחדש בפיקודו של אסי (אסף) שלגי ששירת כמפקד היחידה במילואים עד שנת 1989 ואז עבר הפיקוד לפריינטה.
במסגרת מלחמת שלום הגליל היחידה הייתה ההגורם המקצועי שהכשיר עשרות חיילים בצהל לשרות ממושך בבקעת הלבנון וג'בל ברוך.
אחד ממפקדי היחידה בעבר הוא סגן-אלוף שמעון פריינטה, יוצא סיירת גולני, אשר זכה בשנת 2005 בפרס מפקד זרוע היבשה למפעל חיים על פועלו ביחידת האלפיניסטים.
במסגרת מלחמת חרבות ברזל, היחידה השתתפה בלחימה וביצעה פשיטות רבות הן בלבנון והן בסוריה.
לוחמי היחידה מתאמנים בעיקר בחודשי החורף אך מיומנים גם ללוחמה הררית לאורך כל עונות השנה.
היחידה מתפקדת כיחידת הקומנדו של אוגדה 210 וחטיבת ההרים.
היחידה נדרשת לצרכים ייעודיים ולאור כך לוחמי היחידה הם ברובם בוגרים של סיירת גולני ויחידת אגוז.
יחידות אשר מתמחות במיתר הצפוני.
היחידה מורכבת מאנשי מילואים אשר שירתו בסדיר ביחידות המיוחדות של צה"ל (רבים מהם מ"אגוז" ו"סיירת גולני" ששטח התמחותם הוא גבול הצפון).
בעת הצטרפותם ליחידה לרוב הלוחמים אין ניסיון קודם אין ניסיון בלוחמה אלפינית והישרדות בשלג ובתנאי מזג אוויר קיצוניים.
כתוצאה מכמות נמוכה של ימי השלג במהלך השנה, הכשרה מלאה עלולה להימשך מספר שנים.
במידת הצורך והיכולת, נשלחים צוותים של היחידה לאימונים עם יחידות מקבילות בהרי האלפים שבאירופה או נפאל.
בנוסף לאימונים אינטנסיביים בשלג ובתנאי קור קיצוני, מבצעים לוחמי היחידה גם פעילות בט"ש באזור החרמון.
במסגרת מלחמת חרבות ברזל היחידה פעלה מבצעית והוקפצה בצו 8 לקרב הגנה ארוך בגזרת החרמון והר דב.
במהלך מבצע "חיצי הצפון", בוצעו על ידי היחידה, פשיטות רבות במרחב הר דב, חוות שבעא וכפר שבעא, שמורות טבע שונות ומרחבים סבוכים והרריים.
היחידה השמידה אמל"ח ותשתיות טרור לרבות תשתיות התקפה ומרחבי שיגור ואף הצליחה להגיע למרחב השיגור שממנו שוגר הטיל שהרג 12 ילדים מהכפר מג'דל שאמס והשמידה אותו.
במבצע "חץ הבשן", היחידה הייתה הכוח המבצעי הראשון אשר החזיק את פסגת רכס החרמון - כתר החרמון בגובה 2,814 מטר במהלך חורף 2025. במהלך המבצע, ביצעה היחידה מספר פשיטות לעומק סוריה, איתרה והשמידה אמל"ח ותשתיות צבאיות במספר מוקדים.
החל משנת 2009 ועד תחילת 2024, פיקד על היחידה סא"ל מ', בוגר סיירת גולני.
מראשית שנת 2024, מפקד על היחידה סגן אלוף ש', הוא הוביל את היחידה במבצע חיצי הצפון ובמבצע חץ הבשן.
ש' בוגר סיירת גולני, נפצע באורך בינוני במהלך שירותו הסדיר במבצע "חג אורים" בשנת 2004 בשכונת שג'אעייה, עזה.
יחידת בקרה היא חלק מיחידת עיבוד מרכזית או התקן אחר, המנהלת ומנתבת את פעולות המכלול.
הפלט של היחידה חולש ישירות על הפעילות של שאר ההתקן, כך שיחידת הבקרה היא כמו "המוח שבתוך המוח".
ישנם שני סוגים של יחידות בקרה:
יחידה זו כוללת מעגל משולב המריץ את המיקרו-קוד.
יחידת בקרה המורכבת ממעגל אלקטרוני דיגיטלי.
כיום, בדרך כלל יחידות הבקרה מיישמות מיקרו-תוכנה.
במעבד רגיל המיישם את פקודות ה-x86, יחידת הבקרה מבצעת את מטלות ההבאה, פיענוח, ניהול ההוצאה לפועל, ואחסון תוצאות המתקבלות.
יחידת האחזקה האווירית 22 (בראשי תיבות: יא"א 22) היא יחידה של להק הציוד של חיל האוויר הישראלי, המהווה את יחידת האחזקה המרכזית של החיל, המטפלת במשימות אחזקה מורכבות שלא ניתן לטפל בהן במסגרת יחידות האחזקה שבבסיסי הטיסה של החיל.
שנות ה-40: צעדים ראשונים טרום הקמת היחידה
ראשית היחידה בבתי המלאכה שהוקמו עם הקמתו של שירות האוויר של ההגנה בנובמבר 1947 במרתפי הטמפלרים בשרונה בתל אביב.
המקום נבחר בשל קרבתו לשדה התעופה שדה דב שהיה בסיס התעופה המרכזי של שירות האוויר ובשל העובדה שבמרתפי הטמפלרים ניתן היה להסתיר את המטוסים והמכלולים שבטיפול.
היחידה הוקמה באופן רשמי ב-6 במרץ 1949 בשם "כנף 22" בשדה עקיר (עקרון, לימים בסיס חיל האוויר תל נוף).
משימתה של כנף 22 הייתה "להעניק שירותי תחזוקה לכלי טיס שהם מעבר לכושר הביצוע של היחידות השונות של החיל" - דרג ד'.
הבחירה בשדה עקיר כמשכנה החדש של יחידת האחזקה המרכזית של חיל האוויר הייתה טבעית שכן זהו בסיס גדול אשר שימש בין השאר כבסיס האחזקה המרכזי של חיל האוויר המלכותי הבריטי בתקופת המנדט.
בחודש יולי שנת 1949 שונה שמה של כנף 22 ליחידת האחזקה האווירית - יא"א 22. בשנה זו הוקמו גם תשתיות בינוי חדשות ומתקני ההרצה הראשונים למנועים ולמדחפים והיחידה החלה לפעול כיחידה צבאית מסודרת.
בתחילת דרכה עסקה היחידה בתחזוקת מטוסי B17, דקוטה, ספיטפייר, מוסטנג ועוד.
שנות ה-50 וה-60: ביסוס המעמד
חיל האוויר התפתח במהירות גדולה בשנות ה-50 ועמו גם יחידת האחזקה האווירית.
לצד מח"ל (מתנדבי חוץ לארץ), אשר היוו את עמוד השדרה המקצועי של היחידה באותן שנים, שירתו ביחידה גם ניצולי שואה ונוער מהשכונות והמעברות שהקיפו באותן שנים את בסיס תל נוף.
היחידה היוותה עבורם מקור פרנסה, מקום הכשרה מקצועית ומקום בו ניתן לקבל ארוחה מוסדית, שילוב חיוני בימיה הראשונים של מדינת ישראל שהתאפיינו בצנע וקליטת עלייה המונית.
באותן שנים, חיל האוויר הפעיל מגוון רחב של כלי טיס אזרחיים וצבאיים ממקורות אספקה שונים, והיה אתגר גדול באיתור חלקי חילוף מתאימים ובהכשרת טכנאים לרוב ללא ספרות טכנית ותיעוד הנדסי הולם.
במלחמת קדש, ניסיון הלחימה הראשון של היחידה במתכונתה הנוכחית, עוצב תפקידה העיקרי של היחידה בהכנת הכח האווירי טרום הלחימה ופעילות שיקום ושיפוץ כלי טיס פגועים לאחריה.
בשנים אלו צברה היחידה ניסיון ומוניטין ביכולת להחזיר לשירות טיסה כלי טיס שניזוקו באופן חמור מאוד.
לקראת מלחמת ששת הימים היחידה פעלה להשמשת מרב כלי הטיס והציוד ביחידה והביאה את זמינות סד"כ חיל האוויר למקסימום.
תוך כלי המלחמה, אנשי היחידה התפזרו בין בסיסי החיל ותגברו את הטכנאים בדרגי הא' וה-ב'.
לאחר תוך המלחמה, החל מבצע "בדק בית" להשמשת המטוסים הפגועים.
ביולי 1952 הוכפפה טייסת 103, שהועברה מבסיס חצור לבסיס תל נוף, ליחידה.
במרץ 1955 הוכפפה הטייסת למפקדת הבסיס.
בשנת 1955 נקלט לאחזקה ביחידה מטוס המטאור שהיה מטוס הסילון הראשון בחיל האוויר.
בהמשך נקלטו מטוסי הנורד, האוראגן, המיסטר והסמב"ד.
בסוף שנות ה-60 החלו להגיע לתפקידי פיקוד והנדסה מהנדסים שגדלו והתחנכו בחיל האוויר, והחלה להתפתח תפיסת אחזקה המתבססת על הנלמד מחיל האוויר הבריטי וחיל האוויר הצרפתי (שהיווה המקור הכמעט יחידי לכלי נשק ומטוסים לחיל האוויר) בהתאמה ישראלית מקורית.
בתקופה זו גם חלה התפתחות ענפה בתשתיות היחידה.
צריפי העץ מתקופת המנדט הבריטי התחלפו לראשונה במבני אבן.
בשנת 1967 נקלטו המסוקים הראשונים ביחידה.
מסוק האלואט, סיקורסקי S55 ו-S58 והבל 205.
שנות ה-70 וה-80: העידן האמריקאי
בסוף שנות ה-60 החלו להגיע לחיל האוויר מטוסי קרב ראשונים מתוצרת אמריקאית: הסקייהוק (A4) והפנטום (F4).
קליטה לאחזקה של מטוסים אלו המצוידים במכשור עדין ומתוחכם ואלקטרוניקה חדשנית, הציבו רף חדש ליחידת האחזקה האווירית.
בין השאר, נבנה "חדר נקי" (חדר בו קיימת מערכת סינון ובקרה של חלקיקי אבק) שהיה אחד הראשונים שנבנו בארץ, ומתקן לבדיקה וכיול של מערכות אינרציאליות.
הנזקים הכבדים שספגו מטוסי החיל במהלך מלחמת ההתשה כתוצאה מכניסת טילי הקרקע-אוויר לזירה, חייבו את אנשי היחידה לפתח יכולת לתיקון נזקי קרב בהיקף גדול ובמטוסים מתקדמים.
במלחמת יום הכיפורים, שהיוותה הפתעה למערך הטכני, התבדתה הנחת העבודה כי תינתן התראה של כשבוע לצורך השמשת מטוסים ביחידה בשונה משלושה שבועות התראה טרום בניגוד לפעילות שקדמה למלחמת ששת הימים בה היחידה, פעלה בהתראה של שלושה שבועות.
אנשי היחידה פוזרו בין בסיסי החיל לעיבוי מערכי התחזוקה בדרג ב', לקח חשוב ממלחמת ששת הימים.
אנשי המערך הטכני ובהם אנשי יא"א 22 החזירו לכשירות מבצעית 20 מטוסים שנפגעו בקרבות ולא ניתן היה לשפצם בדרגי האחזקה בכנפות.
באמצע שנות ה-70 יא"א עברה שינוי ארגוני והוקמו התחומים, יחידות משנה בחלוקה לסוגי עיסוק.
תחום מטוסים, תחום נושאים טכניים (הנדסה, הדרכה) וכדומה.
מבנה זה בצורתו העקרונית נשמר גם היום.
בתחילת שנות השבעים נפתח ביחידה בית הספר התעשייתי למקצועות התעופתיים, שלצד תמיכת חיל האוויר הסתמך על רשת אורט.
גידול בהיקף העשייה ביחידה חייב תכנון מדויק וקפדני שהוביל להתפתחות תחום התפ"י (תכנון פיקוח ייצור המבוסס על הנדסת תעשייה וניהול), הגוף האחראי על מעקב ודיווח התקדמות העבודה בבתי המלאכה.
חידוש נוסף של שנים אלה היה הכנסת מיכון ומחשוב ליחידה.
מחשבים ראשונים החלו להופיע בסוף שנות ה-70 ובשנות ה-80 ואפשרו פיקוח ייצור ממוחשב, ניהול מלאי ממוחשב ומחסן אוטומטי, ניהול תוכניות עבודה ממוחשבות ועוד.
שנות ה-80 היו בסימן משבר תקציבי במשרד הביטחון, והיחידה נאלצה לקצץ במצבת כח האדם לצד העברת היקף גדול של עבודה מהתעשייה ליחידה (בשל חוסר תקציב) ובכך גדל משמעותית היקף העבודה ביחידה.
סוף שנות ה-80 ותחילת שנות ה-90 היו בסימן התייעלות ארגונית, הפקת לקחים והכנסת תהליכים ושיטות ניהול מודרניות כדוגמת מערכת האיכות TQM, תוך אימוץ סטנדרטים של מפעל מודרני.
בשנת 1991, ניצלה היחידה את תקופת ההמתנה למלחמת המפרץ להשמשת מכלולים, השלמת שיפוץ המטוסים והחזרתם לטייסות הטיסה.
בסופו של דבר, חיל האוויר לא היה שותף למלחמה אולם מוכנותו הייתה בשיא.
בתקופה זה נבנה מרכז השליטה והבקרה (משו"ב) על מנת שלכל פנייה של גורמי השדה והמטה יהיה מענה מיידי ומרכזי.
בשנים אלה השביחה היחידה את מטוס הקורנס (פרויקט קורנס 2000), מסוק היסעור (פרויקט יסעור 2000) ומטוס הבז (פרויקט בז משופר).
בנוסף, קלטה לאחזקה את מסוקי הינשוף והפתן.
בשנת 1997 קיבלה היחידה תג יחידה עצמאי (בתמונה).
עד לאותה שנה, אנשי היחידה ענדו את תג בסיס תל נוף.
שני תהליכים מרכזיים שאפיינו את התקופה היו הכנסת רשת המחשבים, לא עוד עמדות מחשב בודדות אלא רשת של למעלה מ-1000 מחשבים והסמכה לתקני איכות ISO.
תחילה הוסמכה היחידה לתקן חיל האוויר המבוסס על התקן הבינלאומי ISO 9001. בהמשך הוסמכה היחידה על תקני בטיחות ואיכות סביבה ISO 14001 ו-OHSAS 18001. היחידה עובדת על פי סטנדרטים בינלאומיים ותקני איכות עדכניים גם היום.
המלחמה בטרור הציבה בפני חיל האוויר אתגרים חדשים במגוון המשימות ואופן הפעלת כלי הטיס.
היחידה נתנה מענה לצרכים החדשים שהתאפיינו בעלייה משמעותית בחשיבותם של מסוקי הקרב ומערכות החוזי.
יה"ב 230, יחידה הנדסית המתמחה בתחומי החומרים והכימיה, אשר שכנה עד לשנת 2001 במבנה היסטורי ביפו הועברה לתוך יא"א 22 והוכפפה פיקודית למפקד היחידה.
גופים מקבילים (תפ"י, הנדסה וכדומה) אוחדו עם גופי היחידה ואילו הגופים ההנדסיים והמעבדות נבנו תחת תחום חדש ביחידה, תחום חומרים.
בשנת 2005 הוכפפה ליא"א 22 יחידת מתנ"מ 5656 שהיא יחידת דרג ד' השוכנת בבסיס פלמחים ומתמחה בשיפוץ ואחזקת מערכות חימוש.
בשנת 2013 הועברה מתנ"מ תחת פיקוד יחידה 108, יחידת דרג הד' המרכזית של חיל האוויר למערכות אלקטרוניות השוכנת בצריפין.
בפתח העשור השני למאה ה-21, יחידת האחזקה האווירית היא יחידה טכנולוגית מתקדמת ומובילה בתחומה.
היחידה מאפשרת לחיל האוויר עצמאות תחזוקתית בביצוע ובקבלת החלטות מבוססת ידע הנדסי.
ביחידה מושבחים מטוסים בהיבטי המבנה והיכולות המבצעיות על מנת לאפשר לחיל האוויר להמשיך ולהטיס מטוסים ותיקים, לעיתים מעבר לתכנון המקורי של היצרן.
ניתן לציין את קו הארכת החיים לבז, קו יסעור וקו הארכת חיים לברק 1, המהווים סבב שני של השבחה למטוסים, סממן מאפיין למתיחת משך השירות של כלי טיס מ-20–35 שנים שהיו מנת חלקם של מטוסי הכפיר והפנטום ל-45–55 שנים.
במקביל לעיסוק בכלי הטיס הוותיקים, היחידה קולטת טכנולוגיות חדשות כדוגמת כלי טיס בלתי מאוישים (כטב"מ) ונערכת לקליטת מטוסי העתיד של החיל: F35I (אדיר).
קליטה זו דורשת מהיחידה לעדכן את מגוון היכולות הטכנולוגיות והידע בתחומי ההנדסה, הייצור והאחזקה, חומרים מרוכבים, חומרים ירוקים, אוטומציה, סריקה והדפסה תלת-ממדית, מחשוב מתוחכם שיטות לניהול המידע ופיתוח של ידע חדש.
כחלק מהבנת הצורך של התאמת היחידה לקליטה מיטבית של הפלטפורמות והטכנולוגיות המתקדמות ביותר, בחרה היחידה להסמיך את עצמה לסטנדרט תקן האיכות התעופתי AS9100 ובכך הפכה ליחידה הצבאית הראשונה המוסמכת לתקן זה.
במהלך מלחמת חרבות ברזל נדרשה היחידה למאמץ מוגבר לשמירה על כשירות מטוסי חיל האוויר.
היחידה מחולקת לתחומים שונים: יחידות משנה על פי סוגי עיסוק.
בנוסף, כפופים למפקד היחידה מרכז השליטה והבקרה, יועצת ארגונית, גף ניהול ובית הספר תיכון אורט תל נוף.
התחום עוסק בעיקר בשיפוץ, השבחה ושיקום של כלי טיס.
בכל בית מלאכה בתחום מתוחזקים כלי טיס המהווים התמחות ייחודית.
בנוסף שני בתי מלאכה מרכזיים עבור כלל המטוסים: בי"מ כנפיים ובי"מ חימוש ומערכות.
בשנת 2023 נפתח בי"מ חדש אשר קלט לאחזקת דרג ד' את מטוסי האדיר (F-35).
ביצוע ביקורת אחזקה תקופתית ברמת דרג ד' לכלי טיס (PDM)
ביצוע קווי השבחה לכלי טיס (MLU)
ביצוע קווי שינויים לכלי טיס (Avionic Upgrade)
שיקום מטוסי תאונה ותיקון נזקי קרב
החזרה לטיסה של כלי טיס מודממים
קווי הארכת חיים של כלי טיס (SLEP)
התחום עוסק בשיפוץ, הנצלה והשבחה של מכלולים ומערכות מוטסות ומערכות קרקעיות ייעודיות.
כל בית מלאכה בתחום אמון על סוגי מכלולים בהתמחות מקצועית שונה.
בי"מ מערכות מכניות ואלקטרומכניות, בי"מ מערכות חשמל, ניווט אלקטרוניקה ואופטיקה, בי"מ מנועי סילון, בי"מ למערכות נשק וחימוש ובי"מ למערכות קרקעיות.
תיקון תקלות מורכבות במערכות כלי טיס (תקלה במכלול שהיא מעבר ליכולת תיקון של דרג ב')
שיקום מערכות כלי טיס תוך מתן מענה הנדסי לחריגה ממגבלות תיקון מוגדרות
ביצוע שינויים ושיפורים במערכות כלי טיס
התחום עוסק במגוון טכנולוגיות ייצור המשמשות לייצור חלקי חילוף לכלי הטיס ולמערכות, לייצור זוודי שינויים לצורך קווי השבחה ומתן שירותים מרכזיים לתחומי מטוסים ושפיצים במגוון הטכנולוגיות שברשותו.
בתחום קיימות יכולות מתקדמות בתחומים הבאים:
עיבוד שבבי - כרסום, חריטה והשחזה קונבנציונליים, כרסום וחריטה ממוחשבת (CNC)
הדפסה תלת־ממדית בחומרים תעופתיים - פלסטיקה ומתכת
תחום הנדסה מתמחה בהנדסה אווירונאוטית, הנדסת מכונות והנדסת אלקטרוניקה.
בתחום משרתים מהנדסים והנדסאים בתחומי עיסוקו האמונים על ביצוע ניתוחים הנדסיים לסוגיות טכניות המתעוררות במהלך שיפוץ והשבחה של כלי טיס ומערכות בתחומי מטוסים ושפיצים וביצוע תכן במגוון משימות ביחידה ובחיל.
ליווי הנדסי ומתן היתרים הנדסיים חריגים בתהליכי האחזקה של כלי טיס ומערכות ברמת דרג ד'
תכן ותכן חוזר (Reverse Engineering) של פריטים למלאי ח"א
מתן חוות דעת הנדסית לחריגות במסגרת ביקורת קבלה של פריטים למלא ח"א (ועדת MRB)
ליווי הנדסי בחילוץ ושינוע כלי טיס
פיתוח כרטיסים אלקטרוניים, תוכנה ומערכות בקרה לפריטים אוויוניים.
פיתוח ציוד בדיקה, מתקנים, מקבעים וכלים לאחזקת כלי טיס ומערכות.
מתן חוות דעת הנדסית במסגרת חקירת כשלים.
מתן ייעוץ הנדסי למטה ח"א וסיוע הנדסי לדרגי א' ו-ב'
פיתוח וביצוע בדיקות אל-הרס במגוון טכנולוגיות (מעבדת אל הרס מרכזית בחיל)
תחום חומרים החל את דרכו כיחידת יה"ב 230 (יצמ"ח לשעבר) אשר שכנה במבנה ייחודי בשכונת אבו כביר ביפו.
בשנת 2001 היחידה הועברה ליא"א 22 לאחר ששנים אחדות קודם לכן הוכפפה תחת פיקודו של מפקד היחידה.
תחום חומרים מתמחה בהנדסת חומרים והנדסה כימית.
בתחום משרתים מהנדסים, הנדסאים ועובדי מעבדה בתחומי העיסוק הבאים:
הנדסה מטלורגית (חומרים ותהליכי ייצור) - חומרים מתכתיים, ריתוך ו, טיפול תרמי, ציפויים וטיפולי שטח, טיפול בקורוזיה, אחזקה חזויה והדפסה תלת-ממד של חומרים מתכתיים.
הנדסת אל-מתכות - פולימרים, אלסטומרים וחומרים מרוכבים.
הצוות מוביל תהליכי קליטה של טכנולוגיות צביעה והסרת צבע בטכנולוגיות מתקדמות, כמו גם הובלת פרויקטים מחקריים.
כימיה אנליטית - מעבדה מתקדמת בתחום הכימיה האנליטית פורנזית.
חקירת תאונות כלי טיס וכשלים פריטים תעופתיים.
ניסויי מכניקת חומרים ובדיקות סביבה - חוזק, התעייפות החומר, זחילה, הרעדה, סביבה נפיצה, תנאים אקלימיים שונים.
בחינת קבלה של פריטים תעופתיים למלאי ח"א.
מדידות מדויקות ומעבדת כיול כלי מדידה.
תחום תכנון פיקוח ייצור (תפ"י)
תחום המטה של היחידה האחראי על תכנון, בקרה והוצאה לפועל של תוכנית העבודה היחידתית המוכתבת על ידי מטה לצ"ד.
בתחום משרתים מהנדסי תעשייה וניהול לצד בכירים ובעלי ניסיון מקצועי בעולם המערך הטכני, העוסקים במשימה זו.
התחום אחראי גם על ניהול תקציב היחידה ומנהל ממשק הדוק עם גורמי המטה השונים.
לתחום תפ"י כפופים גף אוה"ד האמונים על הטמעת תקני האיכות להם מוסמכת היחידה ותהליכי האימון והכשרת הטכנאים ביחידה, גף לוגיסטיקה אווירית וגף המחשוב ומערכות המידע.
בניית תוכנית עבודה שנתית של היחידה
סינכרון ותזמון הייצור על ידי ניהול משאבים משותפים
הובלת תרבות "האיכות באחזקה" והטמעתה ביחידה, תוך שימוש במבדקים וביקורות והובלת הערכות היחידה לביקורות חיצוניות ועוד וכן אחריות על ניהול מערכת האיכות בהתאם לתקנים השונים להם מוסמכת היחידה.
תכנון, ניהול ובקרה לתקציב היחידה, מימוש ובקרת רכש
אחריות כוללת על תשתיות היחידה ובכלל זה תכנון ובקרה לפרויקטי בינוי
לוגיסטיקה תעופתית - אחסנה, ניפוק, שינוע, גריטה וניהול רכבי היחידה
מענה חיילי של רכש ולוגיסטיקת חומרים
ביצוע ניתוחי תהליך ושיפורים הנדסיים בתחומים התעשייה והניהול והנדסת הייצור
אפיון, פיתוח, אחזקה והטמעת מערכות מידע
אחריות על קליטת ופליטת משימות ביחידה
אפיון, חישוב מדידה וניתוח של תפוקות ומדדי היחידה
טיפול בתשתיות המחשוב והתקשורת ביחידה
אחריות על תהליכי הכשרה ואימון פנים יחידתיים והובלת קורסי הסמכה למקצועות המתכת.
חלק נכבד משירותי הפרט ביחידה נסמכים על בסיס תל נוף כמו חדר אוכל, מרפאה, תשתיות פרט וספורט, בית כנסת.
תחום מנהלה אחראי על כלל הטיפול באנשים ביחידה בתחומי הפרט, החינוך, השלישות, תנאי שירות, סדר ומשמעת וטיפול שוטף בתשתיות הפרט ביחידה.
מפקד היחידה הוא קצין טכני בדרגת אלוף-משנה.
אלה מפקדי היחידה ותקופת שירותם מקום היחידה ועד היום:
היחידה זכתה במספר רב של הזדמנויות בפרסים ובתעודות הצטיינות.
מפעלי ההצטיינות מתקיימים בתוך חיל האוויר, בצה"ל ואף ברמה הלאומית.
פרס הרמטכ"ל - צה"ל יפה בישראל יפה – 2002
פרס מפקד חיל האוויר – 1996
פרס האיכות הלאומי בתעשייה 2002
תעודת הערכה במסגרת הפרס הלאומי לאיכות – 2009
תו זהב מטעם מכון התקנים הישראלי – 2004
מגן השרה לאיכות הסביבה – 2003
הסמכה לתקן ישראלי 18001 - בטיחות וגהות בתעסוקה – 2002
תעודת ציון לשבח במסגרת הפרס הלאומי לאיכות – 2014
יחידת ההצלה של צ'יפ ודייל היא סדרת טלוויזיה מונפשת אמריקאית בת 65 פרקים שהופקה על ידי חברת וולט דיסני לטלוויזיה ונוצרה על ידי אלן זאסלוב וטד סטונס.
הסדרה שודרה במקור בארצות הברית בערוץ דיסני בין השנים 1989–1990.
בישראל הסדרה שודרה בערוץ 2 במסגרת רצועת "זמן דיסני" של הזכיינית טלעד בתחילת העשור הראשון של המאה ה-21. מומי לוי ביצע את שיר הנושא בגרסה העברית של הסדרה.
עלילת הסדרה, אשר מתרחשת בעולם בו חיות אנתרופומורפיות חיות לצד בני האדם, מתמקדת בשני הסנאים צ'יפ ודייל אשר מנהלים סוכנות בילוש יחד עם חבריהם גאדג'ט, מונטריי ג'ק וזיפר.
החבורה נוהגת לפענח ביחד פשעים "קטנים" מדיי בשביל המשטרה.
רוב הפרקים מתחילים בכך שחיות אנתרופומורפיות אחרות פונות אליהם ומבקשותם את עזרתם בפענוח של פשעים שונים.
האויבים העיקריים בסדרה הם החתול פאט קאט, מנהיגו תאב הבצע של ארגון פשע, והמדעו המטורף והאקסצנטרי נורטון נימנול.
צ'יפ - סנאי ואחד משני המייסדים של יחידת ההצלה.
צ'יפ הוא המנהיג האמיץ והנחוש של הצוות, לרוב האחראי יותר מבין שני הסנאים.
לובש ז'קט עור, כובע פדורה ונוהג לעיתים גם להשתמש בשוט - בסגנון של אינדיאנה ג'ונס.
דייל - סנאי ואחד משני המייסדים של יחידת ההצלה.
דייל הוא סנאי ילדותי, מגושם וחסר דאגות אשר נוהג לעיתים רבות להסתבך בצרות בשל התנהגותו האימפולסיבית והמגושמת.
לובש תמיד חולצת הוואי אדומה עם פרחים צהובים בסגנון של תומאס מגנום מסדרת הטלוויזיה "מגנום, בלש פרטי".
גאדג'ט - עכברה צעירה בלונדינית, אינטליגנטית ובעלת תושייה שהיא הטייסת, הממציאה והמכונאית המבריקה של הצוות.
לובש תמיד סרבל סגול וחובשת על ראשה משקפי מגן כחולים.
גאדג'ט מטיסה את כלי הטיס של הצוות ובנוסף לכך היא זו שממציאה כל העת כלי רכב וכלים חדשים שונים שמשמשים את הצוות לאורך הסדרה.
צ'יפ ודייל מאוהבים בה ולעיתים רבות מתחרים על תשומת הלב שלה.
מונטריי "מונטי" ג'ק - עכבר אוסטרלי גדול וחזק, ג'ינג'י ומשופם.
ההתמכרות שלו לגבינות גורמת לו לעיתים להסתבך בצרות.
הוא אוהב במיוחד לספר לאחרים סיפורים שונים אודות מסעותיו השונים ברחבי העולם.
הוא נמצא לעיתים רבות בחברת זיפר הזבוב.
זיפר - זבוב כחול קטנטן.
החבר הכי טוב של מונטי.
הוא מסוגל לדבר רק בקולות זמזום אשר אותם מסוגלים להבין רק מונטי וחרקים אחרים.
גודלו הקטן וזריזותו מאפשרים לו להגיע לאזורים שאינם נגישים לשאר חברי הצוות.
פאט קאט - האנטגוניסט העיקרי בסדרה.
פאט קאט הוא חתול אפור שמן וערמומי שלובש חליפת עסקים סגולה ומנהיג ארגון פשע.
הוא מחפש לעיתים רבות דרכים חדשות להיפטר מצוות ההצלה לצמיתות.
פרופסור נורטון נימנול - מדען מטורף ואקסצנטרי.
הדיבוב המקורי לעברית בוים על ידי שפרירה זכאי.
מיכה אוזין סליאן (פאט קאט)
במהלך השנים 1990 ו-1991 יצאו לשווקים 19 גליונות של סדרת קומיקס המבוססת על סדרת האנימציה אשר פותחה על ידי חברת Disney Comics.
בנוסף, בין דצמבר 2010 ועד יוני 2011 יצאו לשווקים 8 גליונות של סדרת קומיקס נוספת המבוססת גם היא על סדרת האנימציה אשר נוצרה על ידי חברת Boom Studios.
בשנת 1990 חברת קאפקום הוציאה לשווקים את משחק הווידאו "Chip 'n Dale Rescue Rangers" אשר היה מבוסס על הסדרה עבור קונסולת המשחקים NES של נינטנדו.
בשנת 1993 חברת קאפקום הוציאה לשווקים את משחק ההמשך "Chip 'n Dale Rescue Rangers 2".
במאי 2022 עלה לשידור בשירות הסטרימינג דיסני+ סרט ספין-אוף המבוסס על הסדרה בשם "צ'יפ ודייל: יחידת הצלה" אשר משלב לייב אקשן עם הנפשה ממוחשבת, והנפשה מסורתית.
ג'ון מולייני ואנדי סמברג מדבבים בסרט את קולותיהם של צ'יפ ודייל.
בעלילת הסרט, אשר מתרחשת שלושים שנים לאחר שסדרת הטלוויזיה הסתיימה, צ'יפ ודייל נאלצים לשלב שוב כוחות, לאחר שהם לא דיברו זה עם זה במשך שנים, לאחר חברם לצוות לשעבר מונטריי ג'ק נעלם באופן מסתורי.
היחידה לאיתור וזיהוי תת-מימי היא יחידה בחיל הים הישראלי, הפועלת לאיתור ולזיהוי של עצמים מתחת לפני הים.
היחידה כפופה לשייטת ספינות הטילים ופועלת על הספינה אח"י בת-ים 2, למרות היותה מסוגלת להתאים את עצמה לפלטפורמות שונות בים.
היחידה הוקמה על ידי רב-סרן פרופסור צבי בן-אברהם ב-1976 על אח"י מעוז בבסיס חיל הים באשדוד, הוא היה גם המפקד הראשון של היחידה.
סגן מפקד היחידה היה סרן יוחנן שפיר.
ב-1980 עברה היחידה לילת"ם בבסיס חיל הים בחיפה.
עד לשנת 2006 פעלה היחידה על היאכטה אח"י תמנון, עד שהיאכטה יצאה משירות פעיל בחיל הים.
היחידה מתאמנת על איתור של עצמים המונחים על קרקעית הים בעזרת כלים כסונאר סורק צד, וגרדיומטר.
לאחר שלב האיתור מתמקדת היחידה בזיהוי העצמים ולעיתים בשלייתם בעזרת רובוט תת-מימי המונחה מרחוק.
יחידת האיתור הבינלאומית היא יחידה הפועלת במסגרת מגן דוד אדום, כחלק משירות האיתור הבין־לאומי של הצלב האדום.
מטרת היחידה איתור בני משפחה וחברים שהופרדו במהלך אירועים כגון בריחה מרצח עם, השואה, הגירה טבעית ואסונות טבע.
בשנת 1949 חתמה מדינת ישראל על אמנות ז'נבה, ובהן הנחיה להפעיל שירותי חיפוש קרובים.
השירות מטפל בבקשת איתור קרובים שהקשר איתם אבד כתוצאה ממלחמות או מאסונות טבע.
יחידת האיתור הבינלאומית של מגן דוד אדום פתוחה לכל אזרח ישראלי כחלק מהשירותים הניתנים על ידי אגודה לאומית, דהיינו המקבילה לאגודת צלב אדום במדינות אחרות.
בשנים האחרונות התהדק הקשר בין תנועת הצלב האדום והסהר האדום לבין מד"א, במיוחד בעקבות הצטרפות מד"א לתנועה הבינ"ל של הצלב האדום והסהר האדום.
במסגרת זו חודשה פעילות יחידת האיתור במד"א בתמיכה ארגונית, לוגיסטית ופיננסית של ICRC, במטרה לשלב את מד"א בפעילות העולמית של התנועה.
בשנים 2002 – 2007 יחידת האיתור הבינלאומית טיפלה ביותר מ-5,000 פניות.
בחיפוש אחר מידע, יחידת האיתור הבינלאומית יוצרת קשר עם מוזיאונים, ארכיונים, ארגונים שונים ואגודות לאומיות של הצלב האדום במדינות שונות בעולם.
במקרים והבקשה מוגשת בארץ אחרת, יחידת האיתור הבינלאומית פועלת לעזור באיתור על פי המידע הנמצא בישראל.
במספר מקרים מצומצם העלו פעולות האיתור כי האדם הנעדר עודנו נמצא בין החיים.
קרובי משפחה התאחדו שוב לאחר עשרות שנים של חיפוש.
ביותר מ-1,700 מקרים, הפונים קבלו אישור על מוות או גירוש יקיריהם ממדינות שונות.
אישור המוות מהווה חלק חשוב בתהליך האבל וסגירת מעגל.
לאחר מספר איתורים מוצלחים החליטו במד"א על מיסוד המחלקה כיחידה לאיתור והקמת קורס ראשון מסוגו בעולם להכשרת קציני איתור.
הקורס נערך בחודש אוקטובר 2008 בירושלים ובו הוכשרו 15 קציני איתור, מתוך עובדי ומתנדבי מד"א.
הקורס נערך בשיתוף נציגים מהצלב האדום.
מגן דוד אדום בישראל יכול לסייע בהשגת המסמכים הקשורים לעבודה בכפייה, עבדות, פינוי בכח משטחים של ברית המועצות לשעבר או כליאה במחנות ריכוז, מסמכים הנדרשים להגשת בקשות פיצויים.
יחידת אלפא, הידועה ככח אלפא ללוחמה בטרור היא יחידת עילית רוסית (ספצנאז) ללוחמה בטרור שהוקמה ב-29 ביולי 1974 על פי צו פנימי של יו"ר הקג"ב יורי אנדרופוב וראש מינהל 7 בקג"ב, אלכסיי בסצ'אסטני.
היחידה עוסקת בלוחמה בטרור, טיפול במצבי בני ערובה רגישים ותגובה להשתלטויות עוינות על מתקני המדינה.
באוגוסט 1995 היחידה הוכפפה לשירות הביטחון הפדרלי והיא יחידה מודיעינית מובחרת ללוחמה בטרור.
דצמבר 1979 - לוחמי אלפא פשטו על ארמונו הנשיאותי של נשיא אפגניסטן, חאפיזוללה אמין.
באמצעות נגמ"שים פרצו הלוחמים את דרכם לארמון והרגו את הנשיא האפגני.
אוקטובר 1985 - לוחמי היחידה שחררו דיפלומטים רוסים שנשבו בביירות על ידי ארגון בת של האחים המוסלמים.
על פי אחת הגרסאות, השחרור בוצע על ידי חטיפת בני משפחותיהם של החוטפים ושליחת חלקי גופותיהם לחוטפים.
פעולה זו יצרה הרתעה וגרמה לאי חטיפה של פקידים רוסים למשך 20 שנה.
ינואר 1991 - לוחמי היחידה נטלו חלק בכיבוש מרכז הטלוויזיה של וילנה ברפובליקה הליטאית המבקשת עצמאות.
אוגוסט 1991 - לוחמי קבוצת אלפא החליטו במופגן שלא לשתף פעולה עם ההפיכה היזומה של השמרנים מהקג"ב ובהוראת מפקדם סירבו הלוחמים לפרוץ אל בניין הפרלמנט הרוסי.
17 ביוני 1995 - קבוצת אלפא הסתערה על בית החולים העירוני בעיר בודנובסק, כשבו התבצרו טרוריסטים צ'צ'נים בפיקוד שאמיל בסאייב שהחזיקו בשבי למעלה מ-1,000 איש.
המבצע נכשל ושני הצדדים ספגו אבדות כבדות.
20 בספטמבר 1995 - יחידת אלפא השתתפה במבצע לשחרור בני ערובה שנחטפו על ידי טרוריסטים צ'צ'נים באוטובוס שדרשו מסוק עד לעיר מחצ'קלה.
26 באוקטובר 2002 - משבר בני הערובה בתיאטרון במוסקבה.
1 בספטמבר 2004 - משבר בני הערובה בבסלאן
27 בדצמבר נחשב ליום הזיכרון וההנצחה ללוחמי היחידה שנהרגו במבצעים השונים.
יחידת הנחתה קדמית (יחידה 5700) (בראשי תיבות: יה"ק, או "יחידה 5700") היא יחידה לאִפְשׁוּר נחיתה בשטח לכלי טיס של חיל האוויר.
היא נחשבת לאחת מהיחידות הטקטיות המיוחדות של חיל האוויר.
מפקדה הוא קצין בדרגת רב-סרן.
החל מינואר 2022 היחידה כפופה לכנף 7 – כנף כוחות האוויר המיוחדים של חיל האוויר.
בסיס האם שלה הוא נבטים.
יעוד היחידה הוא לאתר ולהפעיל שדות תעופה קדמיים ומנחתים בני שימוש לכלי טיס, אשר אינם שדות קבע של חיל האוויר.
התפקיד מתבצע על ידי "מנחית סער קדמי" והוא כולל איתור מנחתים, בחינת התאמתם למשימה, סימונם והפעלתם.
בדיקת המנחתים המיועדים, מתבצע על ידי "בוחן עפר".
העבודה מתבצעת עם מטוסי התובלה "קרנף" ו"שמשון" וכלי טיס שונים ומחייבת ידע בתקשורת ופיקוח טיסה ויכולות חי"ר, ניווט וניוד.
פעולת היחידה דומה לפעילות צוות בקרת קרב בחיל האוויר של ארצות הברית.
משנות החמישים הפעיל חיל האוויר מסגרות שנקראו "שלוחות מסלול", שתפקידן להכשיר מנחתים ושדות תעופה.
היחידה הוקמה ב־10 בדצמבר 1973 בבסיס לוד.
אברהם (בּומָה) שביט היה הראשון לארגן את היחידה שאז נקראה "מִפְקֶדֶת שלוחות מסלול (מש"מ) 5700".
היחידה הייתה אחראית ליחידות שהפעילו את שדה נחשון (כנף 28) באפריקה.
היחידה כללה 5 שלוחות מסלול שתוכננו לפעול באופן עצמאי, ו־2 שלוחות נוספות הוקמו בפברואר 1974. באוגוסט 1975 הפכו שלוחות המסלול ליחידות הנחתה קדמית (יה"ק), והיחידה הפכה למפקדת יה"ק.
ב-1978 השתתפה היחידה במבצע ליטני.
במלחמת לבנון הראשונה הכשירה יה"ק את נמל התעופה הבינלאומי של ביירות לפעילות חיל האוויר, כמו כן הכשירו את מנחת אנצר ושדות תעופה ליד מארג' עיון ודאמור.
במבצע משה הכשירו חיילי היחידה את אזור הנחיתה בסודאן לאחר שאנשי היחידה הונחתו במקום במסוקים.
פעולות נוספות של היחידה שהתפרסמו היו סיוע לכוחות חיל האוויר במשלחות סיוע הומניטרי במבצע "ניצני תקווה" לרואנדה, מבצע "יד מושטת" להודו, למקסיקו ולאחר הפיגוע באוטובוס בנמל התעופה בורגס.
בשנת 2009 הייתה היחידה האחרונה שעברה מבסיס לוד לבסיס נבטים.
בשנת 2022 הצטרפה היחידה לכנף 7, כנף כוחות האוויר המיוחדים של חיל האוויר.
במסגרת פתיחת היחידות המיוחדות לשירות נשים בצה"ל, סיימו לראשונה ביוני 2024 (במהלך מלחמת חרבות ברזל), שלוש לוחמות את מסלול ההכשרה של היחידה.
שלוש הלוחמות עברו הכשרה זהה לזאת של הלוחמים, פרט לסרגל מאמצים שונה שהתבטל במעבר לשלב טירונות היחידה.
דרישות מוקדמות: פרופיל רפואי 82 ומעלה, קב"א 53 ומעלה, דפ"ר 50 ומעלה.
המיון כולל מבחנים ממוחשבים, בדיקות רפואיות, תחקיר ביטחוני וראיון.
מסלול לוחם – טירונות 05 בביסל"ח 314 עם יחידת שלדג והיחידה הטקטית לחילוץ מיוחד (669) והכשרה בת 10 וחצי חודשים.
לאחר הכשרת הלוחם כמנחית סער קדמי, ישנם קורסים מקצועיים כגון נהיגה מבצעית, פקח טיסה, בוחן עפר, חובש קרבי.
גיוס ליחידה – מחזור גיוס מצומצם וחד שנתי, נערך בסוף נובמבר.
יחידת גנגסטרים הוא סרט קולנוע משנת 2013 בכיכובו של שון פן, אמה סטון, ניק נולטי, ראיין גוסלינג, וג'וש ברולין.
הסרט מתאר את פעולת יחידת הגנגסטרים במחלקת המשטרה של לוס אנג'לס שהוקמה בתגובה לפעולותיו של הפושע מיקי כהן בסוף שנות ה-40 של המאה ה-20.
שם הסרט מבוסס על יחידה משטרתית שהייתה קיימת כשקלמנס הוראל היה מפקד מחלקת המשטרה של לוס אנג'לס.
בשנת 1949 לאחר מלחמת העולם השנייה, בלוס אנג'לס, הגנגסטר מיקי כהן (שון פן) רוצה את כל החוף המערבי.
הוא מחסל עדים ומשחד גורמים משפטיים.
כדי להזהיר מפיונרים מתחרים מהמזרח הוא רוצח באכזריות מפיונר משיקגו.
כאשר "קשישא" ג'ון או'מארה (ג'וש ברולין) מציל נערה שזה עתה הגיעה להוליווד מאונס על ידי בריוניו של כהן.
כהן מעמיד פנים שהוא סולח להם, ואז מצית אותם במעלית.
כתוצאה מכך הפקד, ביל פרקר (ניק נולטה) שיודע כי לאו'מרה יש ניסיון ממלחמת העולם השנייה בניהול מלחמת גרילה, מטיל עליו להקים צוות מחץ שינהל "מלחמת השמדה" מחוץ למסגרת הרשמית של המשטרה כנגד מיקי כהן.
קוני (מיריי אינס), אשתו ההרה של או'מרה מתנגדת בהתחלה אך לבסוף מציעה לו לבחור בשוטרים לא צפויים על פני הכוכבים העולים בכוחות המשטרה שעלולים להיות כבר בשליטתו של מיקי.
ווטרס שומר על קשר עם חבר ילדות של ג'ק וואלן (סאליבן סטייפלטון), שהוא אחד משומריי ראשו של כהן וגם מודיע משטרתי.
גרייס פאראדיי (אמה סטון) ידידה של כהן מתאהבת בווטרס.
כאשר או'מרה, מסרב לירות בשוטרים מושחתים בקזינו של כהן, הם נתפסים למזלם ווטרס מציל אותם ומצטרף אליהם.
עם ארגון ותכנון טוב יותר היחידה מכה כמה מכות מוצלחות בלבו של ארגון הפשע של כהן.
התקשורת מתייחסת אליהם כאל "יחידת הגנגסטרים".
אחרי ציתות מוצלח לביתו של כהן, קילר מסיק את מיקומו של מרכז ההימורים ולב אימפריית הפשע של כהן.
היחידה שורפת בהצלחה את העסק, אבל אנשיו של כהן מודיעים לו שלא נלקח הכסף שלו.
כהן מבין כי מדובר בקבוצה של שוטרים ישרים.
למרות שווטרס מציל את היום לאחר תקרית במלכודת וכתוצאה מהכישלון שלהם פארקר מפטר את או'מרה.
או'מרה מסרב לעזוב את העבודה לא גמורה.
כשגרייס אומרת שהיא מוכנה להעיד נגד כהן בגין הרצח של וואלן, מה שגרם לאו'מרה, יחד עם שאר חבריו ליחידה, ללכת ולעצור את כהן.
לאחר הקרב המכריע כהן נידון למאסר באלקטרז.
גרייס ווטרס ממשיכים את הקשר ביניהם, ואילו או'מרה עוזב לחיות חיים שקטים עם אשתו ובנו.
יחידה 33 - יחידת הגדעונים או חרב גדעון, היא יחידת עילית משטרתית ללוחמה בטרור, ואיסוף מודיעין חשאי תחת להב 433 במשטרת ישראל.
היחידה הוקמה בשנות ה-90 ונחשבת ליחידת עילית המתמחה בהסתערבות, יירוטים (מעצר מסוערב) ולוחמה בטרור.
מניעת טרור (פעולות סיכול בירושלים, עוטף ירושלים, בקו התפר וביהודה ושומרון).
ביצוע משימות מיוחדות עבור צה"ל והשב"כ
יחידת עילית משטרתית לאיסוף מודיעין חשאי במגזר הערבי.
ביצוע מעצרים מורכבים בפשע המאורגן תוך שימוש בטכניקות מסווגות.
איסוף מודיעין איכותי עבור שירות הביטחון הכללי.
ביצוע משימות מיוחדות עבור יחידת להב.
רוב המבצעים של יחידה 33 מסווגים, וחלק מהפעולות שכן מפורסמות נזקפות לזכותן של יחידות אחרות כדי לשמור על שיטת העבודה החשאית.
אחת לשנה מגייסת היחידה לוחמים לשורותיה לאחר מעבר כשירות רפואית, מבחנים, ראיון וגיבוש.
לוחמי היחידה הם יוצאי כוחות מיוחדים של צה"ל, יחידת המסתערבים של מג"ב, או בוגרי קורס פיקודי/קצינים בצה"ל.
היחידה היא אחת מארבע יחידות העילית של משטרת ישראל יחד עם הימ"מ, הימ"ס ויחידת החבלה.
היחידה הוקמה בשנת 1990 בפקודתו של המפכ"ל יעקב טרנר אשר הטיל על אורי בר-לב, מפקדה הראשון של יחידת דובדבן, להקים את יחידת המסתערבים של מחוז ירושלים ולפקד עליה.
זאת לאור הצורך ביחידה שתתמחה בלוחמה בטרור במזרח ירושלים ובאזור יהודה ושומרון.
היחידה נקראת על שם המצביא והשופט המקראי גדעון.
היחידה לקחה חלק במבצעים רבים כנגד ארגוני הטרור הפלסטיניים באינתיפאדה השנייה.
בשנת 2004 ספגה היחידה הרוג ראשון במהלך פעילות מבצעית ברמאללה.
הלוחם נהרג כתוצאה מירי דו-צדדי ולא על ידי מחבלים.
בנובמבר 2021 עצרו לוחמי היחידה כנופיה של 6 שודדי ביטקוין שנהגו לשדוד אנשים שרצו לקנות מטבעות ביטקוין בחיפה.
ב-13 בנובמבר 2022 עצרו לוחמי היחידה יחד עם בלשי ימ"ר חוף 6 מעורבים ברצח מור טוויזר בטבריה, קריית אתא ובשכונת ג'ואריש ברמלה.
בעקבות טבח שבעה באוקטובר 2023 הוקפצו כוחות היחידה לעוטף עזה (למעט צוות שנשאר בכוננות לשמור על אזור המרכז) ונלחמה במחבלים רבים תוך חילוץ אזרחים ישראלים רבים, והצליחו למנוע כניסה של עשרות טנדרים חמושים במחבלים למרכז הארץ.
בנוסף, לקחה היחידה חלק יחד עם שירות הביטחון הכללי, בביצוע מעצרים של מבוקשים בשל מעורבות בפעילות טרור ביהודה ושומרון.
ב-21 ביוני 2024 ביצעו לוחמי היחידה ניסיון מעצר של שני מחבלים של ג'יהאד האיסלאמי בקלקיליה בשיתוף פעולה עם צה"ל ובהכוונת השב"כ, כאשר אחד מהם תכנן פיגוע באזור.
עם ניסיון המעצר פתחו המחבלים באש, וכתגובה הם חוסלו על ידי לוחמי היחידה.
בין מפקדי היחידה נמנים אורי בר-לב, יורם הלוי, שלומי מיכאל ואבשלום פלד, שהגיעו אחר כך לדרגת ניצב.
מקים היחידה, לימים מפקד מחוז דרוםאבשלום פלד 1994 - 1998 לימים סמפכ"ל משטרת ישראל יורם הלוי לימים מפקד מחוז ירושלים, מתאם פעולות הממשלה בשטחים בדרגת אלוף שלומי מיכאל לימים מפקד מחוז ש"יסנ"צ ל.ל.2016 - 2022נצ"מ ע' ????
- 2024 מפקד היחידה במלחמת חרבות ברזל, לימים מפקד הימ"מנצ"מ ל'2025 -
יחידת הגששים בצה"ל הוקמה בשנת 1970. עם קום היחידה היא נפרשה באזור הנגב, הערבה וסיני והכילה 5 פלוגות.
כיום מכילה היחידה כמה מאות חיילים.
חיילי היחידה עוברים השלמת 12 שנות לימוד ומשולבים לאחר שחרורם מצה"ל בלימודים אקדמיים באוניברסיטת בן-גוריון בנגב.
יחידת הגששים של צה"ל הוקמה בשנת 1970 ולה שני אבות.
הראשון הוא מנחיל תורת הגששים, הלוחם עמוס ירקוני, ששמו המקורי עבד אל־מג'יד ח'דר אל־מזאריב.
ירקוני קשר את גורלו עם יהודי הארץ בשנת 1947. עם הקמת צה"ל התגייס עבד אל־מג'יד ח'דר אל־מזאריב לשורותיו ושינה את שמו לעמוס ירקוני.
את דרכו התחיל כגשש ביחידת המיעוטים וכתב את תורת הגששים.
למרות שנפצע פעמיים, איבד יד ונפגע ברגל, הוא נשאר בחזית ובהמשך דרכו מונה למפקד סיירת שקד.
את שירותו סיים ירקוני עם שלושה צל"שים ועיטור המופת.
בסוף 1968 צורפו קצין הגששים הדרוזי, סגן (לימים אל"ם) חמזי עריידי, וארבעה בדואים מבוגרים למפקדת מחוז הערבה שהיו הגרעין הראשוני של יחידת הגששים.
החולייה עסקה באיתור חוליות מחבלים במרדפים, להעתיק כוחות ולסייע באש בעת הצורך.
יחידת הגששים של פיקוד הדרום החלה את דרכה בשנת 1970, כשבראשה עמד סא"ל יוסף כהן, והתגבשה בימיו של מחליפו - סא"ל יגאל רוזי, אשר פיקד על היחידה גם במהלך מלחמת יום הכיפורים.
בשנים אלו הייתה היחידה פרוסה במרחבי הנגב, הערבה וחצי האי סיני והורכבה מ-5 פלוגות.
ב-1975 מונה סא"ל אודי שמעון למפקדה השלישי של היחידה.
היחידה מוקמה אז ברפידים והורכבה מפלוגות שנפרסו בכל רחבי הדרום.
ב-1978 עברה המפקדה לנח"ל ים.
עד אותה שנה שירתו הגששים כאזרחים עובדי צה"ל, למעט 40 גששים שהיו אנשי קבע.
האב השני של הגששים הוא חוסיין אל-הייב, שהיה קצין הגששים הראשון בצה"ל שהגיע לדרגת אל"ם.
חוסיין אל-הייב התחיל את דרכו בצה"ל 1965 בסיירת שקד.
לאחר מספר שנות שירות בסיירת עבר חוסיין אל-הייב לתפקיד גשש בסיירת אגוז בפיקוד צפון.
הוא נלחם במלחמת ששת הימים (1967) מלחמת יום הכיפורים (1973), מבצע ליטני (1978), מלחמת לבנון הראשונה (1982), ובהמשך השתתף בפעילות צה"ל בדרום לבנון.
בשנת 2002, זמן קצר לאחר נסיגת צה"ל מלבנון, פרש חוסיין מצה"ל, לאחר 37 שנות שרות.
בעל שלושה צל"שים ועיטור העוז.
יחידת הגששים של צה"ל פועלת מהגבול הצפוני של מדינת ישראל עד גבולה הדרומי.
רוב חיילי היחידה הם בדואים.
החיילים עוברים קורס גישוש בבית הספר לגששים, ומשם הם נשלחים ליחידות בכל רחבי הארץ.
חיילי היחידה מסייעים לכוחות הביטחון השוטף במניעת פעילות חבלנית עוינות בעיקר בגבול הצפון ובגבול רצועת עזה.
פעמים רבות חיילי יחידת הגששים מנעו את חדירתם של מחבלים מתאבדים לתוך שטח ישראל בעזרת גילוי מוקדם של עקבות.
הגששים מסתמכים בעשייתם, בין השאר, על מכלול תכונות שמקורן ההיסטורי בחיי הנוודות של הבדואים כגון: חוש ראייה מחודד, חוש שמיעה ועוד.
הגששים מסיירים לאורך גבולות ישראל בחיפושים בלתי פוסקים אחר מחבלים, מבריחים ומסתננים תוך שימוש בטכנולוגיה מתקדמת בצה"ל, כגון GPS, מערכות שליטה ובקרה, מצלמות, מערכות אינפרא-אדום ולוויינים.
עם זאת, גם במאה ה-21, יש רבים המקנים חשיבות רבה לחושיו המחודדים של הגשש הבדואי, שמבצע פתיחה של ציר או שביל טשטוש לאורך גדר המערכת.
בינואר 2020 הגששים של צה"ל הצטרפו לחיל הגנת הגבולות.
יחידת הגששים מורכבת מכמה מאות חיילים המגיעים מכ-25 שבטים בדואים שונים, רובם מאזור הדרום.
הגששים נזקקים לכל החושים והמיומנויות שלהם כגון: ראייה, שמיעה, התמצאות, שדאות ועוד, על מנת לאתר את עקבות האנשים החוצים את השבילים ואת דרכי הטשטוש.
בבית הספר לגששות, לומדים הגששים הצעירים להכיר את השטחים השונים במדינה, נבחנים בביצוע מרדפים לאורך הגבולות בכל תנאי מזג האוויר ביום ובלילה תוך שימוש באמצעים מיוחדים, שילוב ושיתוף פעולה עם יחידות שונות בצה"ל.
הגששים לומדים ושוקדים על הוראות בטיחות ותחקירי אירוע של אירועי חדירות קודמים.
מסלול ההכשרה ביחידה מתחיל בטירונות גששים הנמשכת 12 שבועות בבית הספר לגששים הנמצא בבסיס אימוני היחידה בבא"פ לכיש.
לאחר סיום הטירונות ממשיכים החיילים לקורס נוסף בן 6 שבועות.
חלק מהגששים, המוכשרים כלוחמים ברמת רובאי 05, יוצאים בתום הטירונות לקורס מ"כים בבית הספר לחי"ר.
על מנת לשרת ביחידה לא נדרשת חתימה נוספת מעבר לשירות הסדיר הרגיל אך חלק גדול מחיילי היחידה ממשיך לשירות קבע במסגרתה.
לאחר מלחמת ששת הימים נזקק צה"ל ליותר ויותר גששים בדואים למשימות הביטחון השוטף ולמרדפים אחר מסתננים.
בתקופה זו, תרומתם של הבדואים הייתה משמעותית עד מאוד בחיסולן של עשרות חוליות מחבלים בבקעת הירדן.
בשנות השבעים הועסקו בדואים בשירות קבע ובתחילת שנות השמונים החל הנוהג של התנדבות צעירים לשירות צבאי מלא.
בשנת 1986, הוקמה יחידת הסיור המדברית (היחס"ר) ביוזמת אלוף פיקוד הדרום, אלוף משה בר כוכבא מטרת היחידה הייתה לבנות כוח קטן ומקצועי המסוגל ללכוד מסתננים ומבריחים פליליים וביטחוניים ממצרים.
באוגוסט 1993 הפכה יחידת הסיור לגדוד סיור (גדס"ר 585), ביוזמת אלוף פיקוד הדרום מתן וילנאי.
הגדס"ר מורכב בעיקר מלוחמים ומפקדים בדואים מצפון הארץ ומדרומה.
לוחמי הגדס"ר מבצעים משימות ביטחון שוטף בגזרות עזה, מרחבי איו"ש ובגבול מצרים.
קיימים קשרים בין מפקדי הגדס"ר וקציני המרחב הבדואי כפועל יוצא מהיות המרחב הבדואי העורף ה"לוגיסטי" לגיוס המתנדבים והכנתם לשירות אפקטיבי ויעיל.
כמו כן, הצעירים הבדואים משתלבים במערך הלוחמים של משמר הגבול בתפקידי אבטחה, שיטור, לחימה בפשיעה ולוחמה בטרור וכמדריכי נוער במגזר הבדואי שתפקידם הדרכת בני נוער בדואים לקראת גיוסם ושילובם בצה"ל.
בצה"ל קיימת אחדות דעים כמעט מלאה לגבי נחיצות תפקיד הגשש.
אחדות דעים זו מבוססת על התפיסה, לפיה היתרון הגדול של הגשש ניכר לא רק ביכולתו לזהות עקבות בשטח, אלא בהיכרות האינטימית שלו עם שטח מסוים.
מסיבה זו, הנטייה היא להפעיל גששים באותו אזור גבול של גזרת פעילות מצומצמת במשך שנים.
בשיטה זו הגשש משמר את הזיכרון הארגוני של הגזרה.
לדוגמה כאשר לא אירעו חדירות או פיגועים בגזרה מסוימת במשך שנים וכל המפקדים והקצינים כבר הוחלפו, הגשש הוא היחיד המכיר היטב את נקודות התורפה בגזרה.
יחד עם זאת, השהות הארוכה של הגשש בגזרה מצומצמת, נושאת בחובה גם סיכונים.
אחד הסיכונים המרכזיים הוא יצירת קשר בין הגשש לבין גורמים עבריינים או פח"עים העלולים לנצל את קשריהם עם הגשש לקבלת מידע או להברחת סמים.
קצין הגששים סא"ל מג'די מזריב מודה שהיו גם מקרים שבהם גששים קיבלו שוחד ממבריחי סמים וידעו להרחיק את סיורי צה"ל מנתיבי ההברחה.
מספר הבדואים שאינם חייבים בגיוס, אך בוחרים להצטרף לצה"ל, משתנה מאוד ממחזור למחזור.
בין השנים 2008–2009, מספר זה נמצא במגמת עלייה, בעיקר מסיבות כלכליות וכתוצאה ממסע הסברה נרחב שעורך צה"ל בקרב ריכוזי הבדואים, שבו מוצג השירות הצבאי כשער הקבלה לחברה הישראלית.
כשליש מהבדואים המתגייסים משרתים כגששים, שליש נוסף מגויס לגדוד הסיור המדברי המוצב ברצועת עזה, והיתר מגיעים ליחידות בכל זרועות הצבא.
גם בגדוד הסיור וביחידות הגששים, למרות שהם בנויים על טהרת הבדואים, מקפידים החיילים לדבר ביניהם בשפה העברית.
זהו סממן של מעמד, של מי שהתגייס ומרגיש שהצליח.
רבים רוצים להמשיך לשירות קבע ורואים בכך את המפתח ליציבותם הכלכלית.
הנטייה בצה"ל היא לשבץ את הבדואים בעלי ההשכלה התיכונית המתנדבים דווקא לשירות ביחידות המסודרות, בעוד שאת המגיעים מרקע פחות מבוסס מעדיפים לשבץ כגששים.
לדברי סא"ל מזריב, "הגשש הכי טוב הוא זה שיצא כל יום עם העדר.
היו בעבר ניסיונות לשלב חיילים יהודים כגששים, אבל הם כשלו".
"גשש לא יכול להיות יהודי", סבור מזריב, "זה ראש מיוחד שצריך.
חוץ מזה, גם אם אפשר היה להכשיר יהודי כגשש, זה לא היה עובד, כי אנחנו יחידה אורגנית, קטנה ומגובשת, בנויים על מסורות משפחתיות ושבטיות.
יש הרבה כבוד בתפקיד הזה.
גשש הוא כמו טייס: לוחם בודד בשטח שיכול בהחלטה אחת להקפיץ או להרגיע את כל המטכ"ל".
על-פי נתוני צה"ל, בשנים האחרונות התגייסו כ-400 חיילים בדואים בלבד כל שנה.
באגף כוח אדם ובפיקוד דרום שואפים לעלייה שנתית של 20% בכמות המתגייסים, בין היתר באמצעות מכינה קדם צבאית לבדואים, שיפור תנאים לקצינים ורתימת אנשי מילואים לשיחות עידוד בבתים ובבתי הספר.
אחוז גיוסם של הבדואים לצבא מבטא את תחושת שייכותם למדינה.
לדעת החוקר סעיד כוזלי אין זה מספיק לעודד את הבדואים להתגייס לצבא ולהעניק להם סיוע כלכלי ולימודי לפני ובמהלך שירותם הצבאי.
לדבריו הדרך להגביר את תחושת השייכות של הבדואים ומכאן את אחוז גיוסם לצבא היא ביסוס השכלתם החל מהגיל הרך.
יחידת הגששים היא יחידה מוערכת ומחזיקה בין שורותיה מאות חיילים בדואים מסורים, המגיעים מכ-25 שבטים בדואים שונים.
בשנת 2002 קיבלה היחידה את צל"ש אלוף פיקוד הדרום, האלוף דורון אלמוג, על הצטיינות בלחימה ברצועת עזה, ובמהלך שנותיה נפלו 16 מחייליה במסגרת תפקידם.
במהלך מבצע "עמוד ענן" (2012), בזמן שכוחות צה"ל נערכו לאפשרות של כניסה קרקעית לרצועת עזה, גם יחידת הגששים התגייסה למשימה.
"מבחינתנו המשימה הייתה לפעול במרחב עוטף עזה בביצוע סריקות במטרה להימנע מאירועי חדירה", סיפר לאתר צה"ל מפקד יחידת הגששים, אל"ם יוסי חדד: "במהלך המבצע גויסו גששים בצו 8, והם התייצבו בהרכב מלא, מה שמעיד על תחושת השותפות וההבנה שלהם שהם באמת מגנים על המולדת".
שיתוף פעולה עם יחידת עוקץ
יחידת עוקץ ויחידת הגששים ממלאות משימות דומות, דבר המוביל לתחרות טבעית בין היחידות.
לדברי מזריב, בעבר לא היה שיתוף פעולה בין היחידות וכל יחידה ניסתה לבצע את משימותיה בצורה הטובה ביותר באופן עצמאי.
ניסיונות לשיתוף פעולה בין שתי היחידות נתקלו בקשיים רבים בעיקר מצד יחידת הגששים.
לדעת מזריב, תרבות שיתוף פעולה בין יחידות צה"ל השונות צריכה להתקיים גם בקרב יחידת עוקץ ויחידת הגששים.
בצה"ל קיימת מחלוקת האם שיטות הגישוש הישנות מתאימות לגששים של שנות ה-2000. "אם הם רוצים להמשיך להיות רלוונטיים", אומר אחד ממפקדי החטיבות המרחביות שעושה שימוש רב בגששים בגזרתו, "הם חייבים להיות מחוברים גם לנושא המחשוב, ושלא יגידו לי שהם כולם רועי צאן.
היום כמעט כולם גדלים בבתים מאבן".
תרומתה של יחידת הגששים לצה"ל היא רבה.
בעשורים האחרונים מעורבות הגששים, בני העדה הבדואית, למניעת הברחות סמים ומסתננים, עולה מדי שנה.
רובם המכריע של הגששים הבדואים המשרתים בגבולות עסוק בשמירה על ביטחון המדינה, אלא שיש גם כאלה שמשתפים פעולה עם מבריחי הסמים, בהם נאבק צה"ל, מדליפים מידע סודי לגורמים עוינים ולעיתים משבשים את פעילות כוחות הביטחון בסיכול הברחות.
בפיקוד הדרום מודים שקיימת בעיית אמון הגורמת לקצינים בשטח למדר את הגששים ממבצעים מיוחדים.
לדברי גורמים שונים, התופעה בה חיילי צה"ל הבדואים שותפים בהברחות סמים לתוך ישראל נובעת מהנאמנות הכפולה לשבט ולצה"ל.
בשנת 2012 הצליחה המשטרה הצבאית לצבור אוסף ראיות המוכיח כי חיילי צה"ל, ברובם גששים בדואים, היוו חוליה מרכזית במערך הברחת הסמים בדרום.
החיילים ניצלו את המידע שאליו נחשפו מתוקף תפקידם כדי לסייע לגורמים עבריינים בישראל ומחוצה לה.
נושא בעייתי נוסף שעולה מהקשר הנוצר בין גששים לגורמים עוינים הוא הדלפת מידע ביטחוני רגיש.
מתחקיר שערך רונן ברגמן עולה כי צה"ל הופתע מאוד מהיקף וממגוון המידע המודיעיני שהיה ברשות החזבאללה על צה"ל במהלך מלחמת לבנון השנייה (2006).
להערכתו חלק בלתי מבוטל מהמידע הגיע מסוכנים אנושיים (יומינט).
לדעת קהילת המודיעין הישראלית חלק מהסוכנים האלה גויסו מתוך יחידת הגששים בצה"ל.
יחידת התקיפה להריסה תת-ימית (בתאית: หน่วยทำลายใต้น้ำจู่โจม) היא יחידת קומנדו ימי של הצי המלכותי התאילנדי.
היחידה ידועה בשם หน่วยซีล, שפירושו בתאית "אטמים" .
בשל כך, היחידה ידועה יותר בשם אריות הים של תאילנד (אריה ים באנגלית: SEALs).
כמו אריות הים של ארצות הברית.
במהלך מלחמת העולם השנייה, נלחמה תאילנד בבעלות הברית ובמדינות הציר לסירוגין, במהלך המלחמה השתמשו התאילנדים בכוחות מיוחדים מאולתרים.
הם היו קבוצות אליטה קטנות של חיילים המאומנים להרוס ספינות, מבנים, ומקומות אסטרטגיים אחרים.
כמו גם פעולות חבלה ומשימות חשאיות אחרות.
לאחר סיום המלחמה, המשיך הצבא המלכותי של תאילנד להשתמש ביחידות קומנדו מיוחדות, אם כי לא הייתה יחידת קומנדו ימית.